Jean-Pierre Nau

De Jean Pierre Nau, gebuer den 9. September 1853 zu Schëffleng, a gestuerwen den 1. November 1912 zu Rëmeleng, war e lëtzebuergeschen Industriellen a Geschäftsmann, Gemengepolitiker an Deputéierten.L'Indépendance luxembourgeoise 1912-11-02, S. 3 (Bassin minier. Jean-Pierre Nau).

 Buergermeeschter vu Rëmeleng 
De Jean Pierre Nau war den éischte Buergermeeschter vun der Gemeng Rëmeleng.Luxemburger Wort 1941-10-31, S. 4 (Rümelingen 50 Jahre selbständige Gemeinde). Wolff, L. & R. Kirsch, 2008. Saviez-vous que … ? Le tout savoir sur Rumelange en plus de 500 faits marquants. In: R. Kirsch (réd.), 2008. Honnert Joer Stad Rëmeleng : 1907 – 2007. Rumelange : Collège échevinal de la ville, [2008], Leudelange, Qatena, S. 87-133. Hie krut seng Nominatioun de 24. Oktober 1891.Avis. — Administrations communales. Mémorial du Grand-Duché de Luxembourg 1891, N° 57, S. 669. Am Laf vum Joer 1898 huet hie seng Demissioun eragereecht, déi him den 20. Juni 1898 accordéiert ginn ass.Avis. — Administration communale. Mémorial du Grand-Duché de Luxembourg 1898, N° 32, S. 386.

 Deputéierten an der Chamber 
Am Abrëll 1901 huet den Nau bei de Chamber-Ersatzwale fir de Kanton Esch kandidéiert. Bei der Wal vum 3. Abrëll gouf den Xavier Brasseur gewielt, den Nau gouf den Zweeten a koum an d'Stéchwal,Luxemburger Wort 1901-04-03, S. 3 (Esch a. d. Alz. Kammerersatz-Wahlen vum 3. April). déi den 10. Abrëll stattfonnt huet a wou hie gewielt goufLuxemburger Wort 1901-04-10, S. 3 (Esch a. d. Alz., 10. April. Kammerersatzwahlen).. An der Chamberssëtzung vum 23. Abrëll 1901 ass d'Walresultat validéiert ginn, an den Nau war vun elo un Deputéierten.Luxemburger Wort 1901-04-24, S. 3 (Aus der Kammer. Sitzung vom 23. April). Bei de reguläre Wale vun 1902 ass den Nau net méi erëmgewielt ginn.Luxemburger Wort 1912-11-02, S. 3 (Abgeordneter Nau †) Bei de Wale vun 1906 an 1908 hat hie méi Chance a gouf all Kéier gewielt. Bei der Ofstëmmung iwwer d'Schoulgesetz vun 1912 (loi Braun) huet den Nau, dee schonn doudkrank war, sech de 25. Juni 1912 an d'Chamber geschleeft, fir um Vott vun deem ëmstriddene Gesetz deelzehuelen a fir kënne fir den Text ze stëmmen.Kirsch, E., 1987. La loi Braun. In : E., Kirsch, E., Maas, J. & J.C. Reding. La loi Braun de 1812: la libération de l'instituteur. Luxembourg, Editions FGIL, S. 110. E puer Méint méi spéit ass hie gestuerwen.

 Famill 
De Jean-Pierre Nau, deen de Fils vum Jean (Johann) Nau, engem Schmadd vu Schëffleng, war, huet sech den 12. Januar 1878 zu Schëffleng mat der Catherine Bestgen bestuet. Hien huet deemools als Employé beim Héichuewen zu Hayange (Frankräich) geschafft. D'Koppel hat e Jong, de Leo Felix, deen de 7. Februar 1881 zu Knutange op d'Welt koum. Hien huet spéider als Geschäftsmann zu Rëmeleng gelieft. Do huet hie sech am September 1917 mat der Marguerite Jung vu Rëmeleng bestuet.Luxroots.com

Kategorie:Gebuer 1853
Kategorie:Gestuerwen 1912
Kategorie:Lëtzebuergesch Buergermeeschteren
Kategorie:Lëtzebuergesch Deputéiert
Kategorie:Lëtzebuergesch Industrieller
Kategorie:Lëtzebuergesch Geschäftsleit
Kategorie:Buergermeeschtere vu Rëmeleng